open-index/open-wikipedia-markdown huggingface dataset:
.এসজে

() হলো স্ভালবার্ড এবং ইয়ান মায়েনের জন্য প্রদত্ত ইন্টারনেট কান্ট্রি কোড টপ-লেভেল ডোমেইন (সিসিটিএলডি) সাফিক্স। এর ডোমেইন নাম রেজিস্ট্রি হল নোরিড কিন্তু  ডোমেইন নামটি নিবন্ধনের জন্য এখনো পর্যন্ত উন্মুক্ত নয়।  ডোমেইন দেওয়া হয়েছিল আইএসও ৩১৬৬ কোড অনুসারে যা স্বালবার্ড এবং ইয়ান মায়েন দুটি স্বতন্ত্র দ্বীপের প্রথম অক্ষর থেকে নেওয়া হয়েছে। দ্বীপ দুটি নরওয়েতে অবস্থিত। দ্বীপ দুটির প্রথমটিতে কিছু মানুষ বসবাস করলেও দ্বিতীয়টিতে আগ্নেয়গিরি রয়েছে ও মানুষ নেই বললেই চলে। ১৯৯৭ সালের ২১শে আগস্ট ভোবেত দ্বীপের ডোমেইন নাম  দেওয়ার সময়ই এই ডোমেইন নামটি উদ্ভাবন করা হয়। দুটি ডোমেইনই তখন নোরিড রেজিস্ট্রির নিয়ন্ত্রণে দেওয়া হয়। নরওয়েজীয় কর্তৃপক্ষের অভিমত এই যে, যে সকল প্রতিষ্ঠান এ তিনটি অঞ্চলে কার্যক্রম পরিচালনা করে তাদের জন্য  ডোমেইন নামটিই যথেষ্ট। এ কারণে  ডোমেইন নামটি নিবন্ধন ও ব্যবহারের জন্য উন্মুক্ত করা হয়নি। নরওয়েজীয় কর্তৃপক্ষের নীতিমালা অনুসারে নিবন্ধনের জন্য উন্মুক্ত না হলেও কর্তৃপক্ষ নাম দুটি বিক্রি করতে পারবে না। এটি নরওয়েজীয় ডাক ও টেলিযোগাযোগ কর্তৃপক্ষের অধীন  ডোমেইনের মত একই নীতিমালা অনুসারে পরিচালিত হয়। এই দুটি অঞ্চলের জন্য দুটি সেকেন্ড লেভেল ডোমেইন রয়েছে যথা svalbard.no এবং jan-mayen.no। তবে অন্য আরও কয়েকটি ব্যবহার করা হয়ে থাকে।

## ইতিহাস
ভালবার্দ ও জান মায়েন হল নরওয়ের দুটি বিশেষ বিশেষ মর্যাদা সম্পন্ন স্বতন্ত্র এলাকা (অনিগমিত এলাকা)। স্বালবার্ড চুক্তি অনুসারে ভালভার্দ নরওয়ের স্বায়ত্তশাসিত অঞ্চল, কিন্তু অন্যান্য দিক থেকে এটি বিশেষ চুক্তির অধীন। যেমন, এটি অন্যান্য দিক থেকে একটি মুক্ত অর্থনৈতিক অঞ্চল এবং ইউরোপীয় অর্থনৈতিক অঞ্চল এবং শেনজেন  অঞ্চলের অধীনে নয়। অন্যদিকে জান মায়েন আটলান্টিক মহাসাগরের প্রায় প্রায় জনবসতিশূন্য আগ্নেয় দ্বীপ এবং যা পুরোপুরি নরওয়ের অধিভুক্ত। আইএসও ৩১৬৬ প্রতিষ্ঠার সময় এটা সিদ্ধান্ত হয়েছিল যে ভালভার্দ স্বতন্ত্র একটি ডোমেইন নামে পরিচিত হবে কিন্তু নরওয়েজীয় কর্তৃপক্ষ জান মায়েনকেও এই অঞ্চলের সাথে একীভূত করে দেয়। ২১শে আগস্ট ১৯৯৭ সালে  ডোমেইনের সাথেই  ডোমেইন অবমুক্ত করা হয়।

২০১৫ সালের জুনে নরওয়েজীয় কম্পিউটার বিজ্ঞানী হাকুন ইয়াম লি ও সমাজতান্ত্রিক বাম দল, .বিভি ডোমেইনের পাশাপাশি  ডোমেইনের বিনামূল্যে অনলাইন ব্যবহারের দাবি তুলেছিল। এই প্রস্তাবনার লক্ষ্য ছিল নরওয়েজীয় কর্তৃপক্ষ ও বিদেশী ভিন্নমতাবলম্বীদের নজরদারির আওতা থেকে মুক্ত করা।

## নীতিমালা
 ব্যবস্থাপনার দায়িত্বে রয়েছে ট্রোন্ডিয়ামভিত্তিক নোরিড যা  ও অব্যবহৃত  নিবন্ধন ডোমেইন নাম। নোরিড হল ইউনিনেটের একটি লিমিটেড কোম্পানি যা নরওয়েজীয় শিক্ষা ও গবেষণা মন্ত্রণালয় দ্বারা নিয়ন্ত্রিত। ডোমেইন নামটি নিয়ন্ত্রণের ভারটি দুটি ধাপে বিভক্ত: একটি হল, ইন্টারনেট অ্যাসাইন্ড নাম্বার অথরিটির (আইএএনএ) সাথে চুক্তি ও *টেলিযোগাযোগ চুক্তি*-এর আওতাভুক্ত নিয়মাবলি লিলাস্যান্ড-ভিত্তিক নরওয়েজীয় ডাক ও টেলিযোগাযোগ কর্তৃপক্ষ দ্বারা তত্বাবধান করা হয়।

বর্তমানে নরওয়ের রাষ্ট্রীয় সংকেত ডোমেইন সাফিক্স নীতমালা অনুসারে পরিচালিত এই ডোমেইন নামটি পরবর্তীকালে উন্মুক্ত করার সম্ভাবনা রয়েছে। এটি খুব সম্ভবত .এনও ডোমেইনের জন্য উন্মুক্ত করা হতে পারে। নীতিনির্ধারকরা এটিকে রাষ্ট্রীয় নীতিমালার সাথে সাংঘর্ষিক হওয়ায় বাণিজ্যকরণ করতে পারছেন না।

## তথ্যসূত্র

### গ্রন্থপঞ্জি
* 

বিষয়শ্রেণী:১৯৯৭-এ নরওয়েতে প্রতিষ্ঠিত
বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
মালদ্বীপের রাষ্ট্রপতি

**রাষ্ট্রপতি** মালদ্বীপের সরকার প্রধান, রাষ্ট্রপধান ও মালদ্বীপের জাতীয় প্রতিরক্ষা বাহিনীর সর্বাধিনায়ক।

বর্তমান রাষ্ট্রপতির দায়িত্ব পালন করছেন মোহাম্মদ মুইজ্জু; যিনি ২০২৩ সালে হিসাবে ক্ষমতা লাভ করেন।

"মালদ্বীপের ফার্স্ট লেডি" শিরোনামটি দ্বারা **মালদ্বীপের রাষ্ট্রপতির** স্ত্রীকে বুঝায়।

## মালদ্বীপের রাষ্ট্রপতিদের তালিকা

## সর্বশেষ নির্বাচন

### ফলাফল

## আরও দেখুন
* মালদ্বীপের সুলতানগনের তালিকা

## তথ্যসূত্র

বিষয়শ্রেণী:মালদ্বীপ সরকার
বিষয়শ্রেণী:মালদ্বীপের রাষ্ট্রপতি
প্রবাহচিত্র

**প্রবাহচিত্র** বলতে এক ধরনের রেখাচিত্রকে বোঝায় যেটির দ্বারা কোনও কর্মপ্রবাহ বা প্রক্রিয়াকে উপস্থাপন করা হয়। একে ইংরেজিতে *ফ্লোচার্ট* (Flowchart) বলে। একটি প্রবাহচিত্রকে একটি কলনবিধি-র (অ্যালগরিদমের) একটি রেখাচিত্রমূলক উপস্থাপন হিসেবে সংজ্ঞায়িত করা যায়, যেখানে কলনবিধি হল ধাপে ধাপে কোনও বিশেষ কাজ সম্পাদনের পন্থা। একটি প্রবাহচিত্রে এই ধাপগুলিকে বিভিন্ন ধরনের বাক্স জাতীয় প্রতীকের মাধ্যমে প্রদর্শন করা হয়, এবং ধাপগুলির ক্রম বা অভিমুখ দেখানোর জন্য ঐ বাক্সগুলির মধ্যে তীরচিহ্ন বসানো হয়। এই রেখাচিত্রভিত্তিক উপস্থাপনটি কোনও প্রদত্ত সমস্যার জন্য একটি আদর্শ বা মান সমাধানটিকে চিত্রিত করে। প্রবাহচিত্রগুলিকে পেশাদারি কাজ ও গবেষণার বিভিন্ন ক্ষেত্রে কোনও প্রক্রিয়া বা কর্মসূচি বিশ্লেষণ, নকশাকরণ, নথিভুক্তকরণ বা ব্যবস্থাপনার কাজে ব্যবহার করা হয়। 

যেমন পরিগণকীয় নির্দেশনা পূর্বলিখন তথা কম্পিউটার প্রোগ্রামিংয়ের ক্ষেত্রে প্রবাহচিত্র দেখে সহজেই বোঝা যায় প্রদত্ত পূর্বলেখ বা প্রোগ্রামটি কীভাবে কাজ করে। 

## আদর্শ প্রবাহচিত্রের বৈশিষ্ট্য
কম্পিউটার প্রোগ্রামিংয়ের ক্ষেত্রে একটি আদর্শ প্রবাহচিত্র প্রোগ্রাম সহজ করে তোলে, প্রোগ্রামের ভুলত্রুটি সংশোধনে সহায়তা করে, বৃহৎ প্রোগ্রাম ছোট আকারে লিখতে সাহায্য করে, প্রোগ্রামের উন্নয়ন সাধনে সহায়তা করে এবং বাস্তব সমস্যা চিত্রের মাধ্যমে প্রকাশ করতে সাহায্য করে।

## প্রবাহচিত্র তৈরির নিয়ম

প্রবাহচিত্র তৈরির সময় প্রচলিত প্রতীক চিহ্ন ব্যবহার করতে হয়, যেমন তীর চিহ্ন দিয়ে প্রবাহচিত্রের ধারাবাহিকতা বোঝাতে হয়, মন্তব্য যুক্ত করতে হয়, চক্রের পরিমাণ কমিয়ে আনতে হয়। প্রবাহচিত্রে দক্ষতা বাড়াতে সব ধরনের প্রোগ্রামের ভাষা ব্যবহার করা যাবে।

## প্রবাহচিত্রের প্রকারভেদ

কম্পিউটার বিজ্ঞানের ক্ষেত্রে প্রবাহচিত্রগুলি নিম্নরূপ। 

# সিস্টেম প্রবাহচিত্র (সিস্টেম ফ্লোচার্ট)
# প্রোগ্রাম প্রবাহচিত্র
# উড়ন্ত ঘুরন্ত ফ্লোচার্ট

### সিস্টেম প্রবাহচিত্র
কম্পিউটার/ সিস্টেমে চলমান উপাত্ত/তথ্যের আদান-প্রদানের প্রবাহ দেখাতে যে প্রবাহচিত্র ব্যবহৃত হয় তাই সিস্টেম প্রবাহচিত্র।

### প্রোগ্রাম প্রবাহচিত্র
কম্পিউটারের বিভিন্ন প্রোগ্রাম লিখতে যে প্রবাহচিত্র ব্যবহৃত হয় তাই প্রোগ্রাম প্রবাহচিত্র নামে পরিচিত।

### প্রবাহচিত্রে ব্যবহৃত প্রতীক
বর্তমানে প্রবাহচিত্রে অনেক প্রতীক চিহ্ন ব্যবহার করা হয় । তবে কিছু প্রতীক আছে যা সব প্রবাহচিত্রে ব্যবহার করা হয়।  
 

## তথ্যসূত্র

বিষয়শ্রেণী:অ্যালগোরিদম
বিষয়শ্রেণী:কম্পিউটার
বিষয়শ্রেণী:কারিগরি যোগাযোগ
বিষয়শ্রেণী:মান নিয়ন্ত্রণ সরঞ্জাম
বিষয়শ্রেণী:মার্কিন উদ্ভাবন
বিষয়শ্রেণী:কম্পিউটার প্রোগ্রামিং
বিষয়শ্রেণী:প্রতিরূপ নির্মাণ ভাষা
মিরপুর থানা

**মিরপুর থানা** নামে বাংলাদেশে মোট ২টি থানা রয়েছে। যথা:
* মিরপুর থানা, কুষ্টিয়া;
* মিরপুর থানা, ঢাকা।
লি ডাক আহ

**লি ডাক আহ** (; জন্ম: ১ ডিসেম্বর, ১৯২০) থু থিন-হু প্রদেশের ফু লক জেলায় জন্মগ্রহণকারী ভিয়েতনামের সাবেক জেনারেল ও বিশিষ্ট রাজনীতিবিদ। ১৯৯২ থেকে ১৯৯৭ মেয়াদকালে ভিয়েতনামের রাষ্ট্রপতির দায়িত্ব পালন করেন। এর পূর্বে ১৯৮০-এর দশকে কম্বোডিয়ায় ভিয়েতনামী সেনাবাহিনী পরিচালনা করেন। তিনি রক্ষণশীল দৃষ্টিভঙ্গীর অধিকারী হিসেবে পরিচিত। ঘরোয়া নীতি বাস্তবায়নে দলকে কঠোরভাবে নিয়ন্ত্রণ করেছেন।

## সামরিক জীবন
আগস্ট, ১৯৪৫ সালে সেনাবাহিনীতে যোগদান করেন। অক্টোবর, ১৯৪৮ থেকে ১৯৫০ সাল পর্যন্ত সাই গন-চো লন প্রশাসনিক অঞ্চলসহ ৭ম ও ৮ম সামরিক অঞ্চলের চিফ অব স্টাফ নিযুক্ত হন তিনি। ফেব্রুয়ারি, ১৯৬৪ সালে ডেপুটি কমান্ডার হিসেবে দক্ষিণ ভিয়েতনামে ও ভিয়েত কং নামে পরিচিত পিপলস লিবারেশন আর্মড ফোর্সের চিফ অব স্টাফ ছিলেন।

জেনারেল পদে থাকাবস্থায় ১৯৮০-এর দশকে গণপ্রজাতন্ত্রী কম্পুচিয়ায় ভিয়েতনাম বাহিনীর কমান্ডার ছিলেন। খেমার রুজদের কাছ থেকে কম্বোডিয়ার প্রতিরক্ষাকল্পে পাঁচটি প্রধান দিকনির্দেশনা প্রদান করেন। অজনপ্রিয় কেফাইভ পরিকল্পনা প্রণয়নের প্রধান রূপকার তিনি।

এরপর তিনি রাজনীতিতে জড়িয়ে পড়েন ও সরকারি দায়িত্ব পালন করেন। প্রতিরক্ষামন্ত্রীর দায়িত্বে থাকাবস্থায় ভিয়েতনামের রাজনীতিতে রক্ষণশীল দৃষ্টিভঙ্গীতে অগ্রসর হন। ১৯৯১ থেকে ১৯৯৩ পর্যন্ত কম্বোডিয়া ও চীনের সাথে ভিয়েতনামের নীতি তিনি নিয়ন্ত্রণ করতেন। নভেম্বর, ১৯৯১ সালে চীনের সাথে ভিয়েতনামের বৈদেশিক সম্পর্ক স্বাভাবিকীকরণের সাথে সম্পৃক্ত হন। প্রথম ভিয়েতনামী রাষ্ট্রপতি হিসেবে ৩৮ বছর পর রাষ্ট্রীয়ভাবে বেইজিং সফর করেন। অর্থনৈতিক সম্পর্কের উন্নয়নসহ দক্ষিণ চীন সাগরের সীমানা নিয়েও তিনি কথা বলেন। সেপ্টেম্বর, ১৯৯২ সালে নতুন প্রবর্তিত রাষ্ট্রপতি পদে তিনি নির্বাচিত হন। প্রতীকি পদ হলেও তার আমলে এটি বেশ গুরুত্ব পায়।

## অবসর
১৯৯৬ সালের নভেম্বরের মাঝামাঝি সময়ে বড়ধরনের স্ট্রোকে আক্রান্ত হবার ফলে হাসপাতালে স্থানান্তরিত হন। কমিউনিস্ট পার্টি কংগ্রেসের পর সেপ্টেম্বর, ১৯৯৭ সালে রাষ্ট্রপতির পদ থেকে সরে দাঁড়ান ও ট্রান ডাক লং তার স্থলাভিষিক্ত হন।

## তথ্যসূত্র

## গ্রন্থপঞ্জি
* Bolton, Kent (1999): "Domestic Sources of Vietnam's Foreign Policy: Normalizing Relations with the United States". in Thayer, Carlyle A., Amer, Ramses (ed.): *Vietnamese Foreign Policy in Transition*. Institute of Southeast Asian Studies, Singapore
* Thayer, Carlyle A. (1999): "Vietnamese Foreign Policy: Multilateralism and the Threat of Peaceful Evolution". in Thayer, Carlyle A., Amer, Ramses (1999): *Vietnamese Foreign Policy in Transition*. Institute of Southeast Asian Studies, Singapore
* Wurfel, David (1999): "Between China and ASEAN: The Dialectics of Recent Vietnamese Foreign Policy". in Thayer, Carlyle A., Amer, Ramses (ed.): *Vietnamese Foreign Policy in Transition*. Institute of Southeast Asian Studies, Singapore

বিষয়শ্রেণী:ভিয়েতনামের রাষ্ট্রপতি
বিষয়শ্রেণী:১৯২০-এ জন্ম
বিষয়শ্রেণী:ভিয়েতনাম যুদ্ধের সামরিক কর্মকর্তা
বিষয়শ্রেণী:ভিয়েতনাম যুদ্ধের ভিয়েতনামী ব্যক্তি
বিষয়শ্রেণী:গণপ্রজাতন্ত্রী কম্পুচিয়া
বিষয়শ্রেণী:ভিয়েতনামের কমিউনিস্ট পার্টির রাজনীতিবিদ
বিষয়শ্রেণী:ভিয়েতনামের কমিউনিস্ট পার্টির পলিটব্যুরো সদস্য
বিষয়শ্রেণী:ভিয়েতনামের প্রতিরক্ষামন্ত্রী
বিষয়শ্রেণী:২০১৯-এ মৃত্যু
আল্লাহ্‌ পেলিহারাকান সুলতান

**আল্লাহ্‌ পেলিহারাকান সুলতান** (যাওই: الله فليهاراكن سلطن  আল্লাহ সুলতানকে বরকত দেন) ব্রুনাই দারুসসালামের জাতীয় সঙ্গীত। জাতীয় সঙ্গীতটি মুলুকের জাতীয় মালয় ভাষায় গাওয়া হয়। এই গানের কথা লিখেছেন "পেনজিরান হাজী মোহামেদ ইউসুফ বিন পেনজিরান আব্দুল রহিম" (পরবর্তী খেতাব পান "ইয়াং আমাত মুলিয়া পেনজিরান সেতিয়া নেগারা পেনজিরান হাজী মোহামেদ ইউসুফ বিন পেনজিরান আব্দুল রহিম") এবং ১৯৪৭ সালে এতে সুর দিয়েছেন "হাজী আওয়াং বেসার বিন সাগাপ"। এটি ১৯৫১ সালে ব্রুনাইয়ের ব্রিটিশ আশ্রিত রাজ্যের জাতীয় সঙ্গীত হিসাবে কবুল হয়। এটি যুক্তরাজ্য থেকে ব্রুনেই দারুসসালামের আজাদীর জাতীয় সঙ্গীত হিসাবে কবুল হয়েছিল এবং ১লা জানুয়ারি, ১৯৮৪ সালের মধ্যরাত্রিতে আজাদ মুলুকের জাতীয় সঙ্গীত হিসেবে একে গাওয়া হয়।

## ব্যবহার
জাতীয় সঙ্গীতটি বিদ্যালয়ের জাতীয় পতাকা উত্থাপন এবং জাতীয় নিশান হিসেবে বিদ্যালয়ের সম্মেলনের শুরুতে ব্রুনাইতে বিদ্যালয়ের শাগরিদদের দ্বারা সঙ্গীতটি গাওয়া হয়। এছাড়া এটি রোজ সকালে রেডিও টেলিভিশন ব্রুনেই (আরটিবি) মাধ্যে রেডিও এবং টেলিভিশনের সম্প্রচারনের শুরুতে এবং শেষে বাজানো হয়।

## গানের কথা এবং অনুবাদ

## তথ্যসূত্র

## বহিঃসংযোগ
* ''আল্লাহ্‌ পেলিহারাকান সুলতান'', ব্রুনাইয়ের জাতীয় সঙ্গীত, তথ্য ও গানের সাথে  অডিও 

বিষয়শ্রেণী:জাতীয় সঙ্গীত
বিষয়শ্রেণী:এশিয়ার সঙ্গীত
বিষয়শ্রেণী:ব্রুনাইয়ের জাতীয় প্রতীক
বিষয়শ্রেণী:এশীয় জাতীয় সঙ্গীত
৩৭ নং ওয়ার্ড, কলকাতা পৌরসংস্থা

**৩৭ নং ওয়ার্ড, কলকাতা পৌরসংস্থা** হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে শিয়ালদহ অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

## বিবরণ
৩৭ নং ওয়ার্ডের সীমানা নিম্নরূপ: উত্তর দিকে কেশব সেন স্ট্রিট; পূর্ব দিকে আচার্য প্রফুল্লচন্দ্র রোড; দক্ষিণ দিকে সূর্য সেন স্ট্রিট এবং পশ্চিম দিকে রাজা রামমোহন রায় সরণি।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
৪১ নং ওয়ার্ড, কলকাতা পৌরসংস্থা

**৪১ নং ওয়ার্ড, কলকাতা পৌরসংস্থা** হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে জোড়াসাঁকো অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

## বিবরণ
৪১ নং ওয়ার্ডের সীমানা নিম্নরূপ: উত্তর দিকে মদন চট্টোপাধ্যায় লেন; পূর্ব দিকে চিত্তরঞ্জন অ্যাভিনিউ; দক্ষিণ দিকে সিদ্ধেশ্বর চন্দ্র লেন, সৈয়দ স্যালি লেন ও বালমুকুন্দ মাক্কার রোড এবং পশ্চিম দিকে রবীন্দ্র সরণি।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
নোকো রীচ

**নোকো রীচ** (খ্‌মের: បទនគររាជ; রাজকীয় রাজ্য বা ঐশ্বর্যশালী রাজ্য) কম্বোডিয়া রাজতন্ত্রের জাতীয় সঙ্গীত। এটি একটি কম্বোডিয়ার লোকসুর ভিত্তিক গান। এই গানের কথা লিখেছেন "চুওন নাথ" এবং এতে সুর দিয়েছেন "এফ. পেরুশুত" / "জে. জেকেল" এবং নরোডোম সুরামারিত। সঙ্গীতটি মূলত ১৯৪১ সালে প্রথম গৃহীত এবং ফ্রান্স থেকে স্বাধীনতার সময় ১৯৪৭ সালে পূর্ণঃনিশ্চিত করা হয়। ১৯৭০ সালে রাজতন্ত্রের সময় একে বাতিল করে, অন্য একটি জাতীয় সঙ্গীত (খ্‌মের জাতি) দ্বারা প্রতিস্থাপন করা হয়। ১৯৭৫ সালে কমিউনিস্ট বিজয়ের পর, প্রাক্তন রাজপক্ষীয় চিহ্ন "নোকো রীচ" সহ, অল্প কিছুদিনের জন্য পুনর্বহাল করা হয়েছিল। পরে "খেমের রুজ" জাতীয় সঙ্গীতটি "ড্যাপ প্রাম্পি মেসা চোককেই"  জাতীয় সঙ্গীতটি ("এপ্রিলের সপ্তদশ মহিমান্বিত") দ্বারা এটি প্রতিস্থাপন করা হয়েছিল। রাজতন্ত্রবাদী পার্টি ফাঞ্চিনপেচ পরাজিত করার পর, ১৯৯৩ সালে নির্বাচনে প্রাক্তন কমিউনিস্ট (কম্বোডিয়ার পিপলস পার্টি) সরকার রাজতন্ত্রবাদী জাতীয় সঙ্গীতটি পুনরুদ্ধার করে।

## জাতীয় সঙ্গীত (১৯৪১-৭০, ১৯৭৫-৭৬, ১৯৯৩-বর্তমান)

## তথ্যসূত্র

## বহিঃসংযোগ
* কম্বোডিয়া: ''নোকো রীচ'' - Audio of the national anthem of Cambodia, with information and lyrics
* নোকো রীচ যন্ত্রসঙ্গীত ভিডিও ক্লিপ ইউটিউবতে
* নোকো রীচ গানের কথা ভিডিও ক্লিপ ইউটিউবতে

* কম্বোডিয়ার জাতীয় সঙ্গীত - The page "Cambodian View" includes a page about the anthem, which includes a vocal version of the anthem.

বিষয়শ্রেণী:জাতীয় সঙ্গীত
বিষয়শ্রেণী:কম্বোডিয়ার জাতীয় প্রতীক
বিষয়শ্রেণী:এশিয়ার সঙ্গীত
বিষয়শ্রেণী:এশীয় জাতীয় সঙ্গীত
ধানমন্ডি লেক

**ধানমন্ডি লেক** ঢাকার ধানমন্ডি আবাসিক এলাকায় অবস্থিত একটি হ্রদ। অতীতে এটি **পান্ডো নদী** হিসেবে পরিচিত ছিল। এটি প্রথমদিকে কাওরান বাজার নদীর একটি পরিত্যক্ত খাল ছিল যা তুরাগ নদীর সাথে মিলিত হয়েছিল। বর্তমানে আংশিকভাবে বেগুনবাড়ি খালের সাথে মিলিত হয়েছে। ১৯৫৬ সালে ২৪০.৭৪ হেক্টর জমিতে ধানমন্ডি লেকের আশেপাশের এলাকাকে আবাসিক এলাকা হিসেবে উন্নীত করা হয়। এই উন্নয়ন প্রকল্পে ধানমন্ডি আবাসিক এলাকার ১৬% লেকের জন্য বরাদ্ধ রাখা হয়েছিল।

সময়ের পরিক্রমায় লেকটি একটি দর্শনীয় সাথে পরিণত হয় এবং এর আশেপাশে বিভিন্ন সাংস্কৃতিক কেন্দ্র গড়ে উঠে যার মধ্যে অন্যতম হল, রবীন্দ্র সরোবর যা লেকের পাশেই অবস্থিত।

## চিত্রশালা


File:Night view of dhanmondi lake.jpg|রাতের দৃশ্য
File:Robindro Sorobor04.JPG|রবীন্দ্র সরোবর
File:Dhanmondi Delight.jpg|ক্রিস্তা প্রাসাদ


## তথ্যসূত্র

## বহিঃসংযোগ

* ১৯৬৬ সালে ধানমন্ডি লেক-এর কিছু স্থিরচিত্র
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকার হ্রদ
বিষয়শ্রেণী:ঢাকার ভূগোল
বিষয়শ্রেণী:ধানমন্ডি
কোগালিমাভিয়া ফ্লাইট ৯২৬৮

**কোগালিমাভিয়া ফ্লাইট ৯২৬৮** (**৭কে ৯২৬৮**) ছিল একটি আন্তর্জাতিক যাত্রীবাহী বিমান, রুশ বিমানসংস্থা "কোগালিমাভিয়া ("মেট্রোজেট" নামে)" দ্বারা পরিচালিত। যা বিধ্বস্ত হয়েছিল উত্তর সিনাই উপদ্বীপে, ৩১ অক্টোবর ২০১৫, সকাল ৬:১৩ মিশর সময়। বিমানটি শার্ম এল শেখ আন্তর্জাতিক বিমানবন্দর থেকে সেন্ট পিটার্সবার্গের পুলকোভো বিমানবন্দরে যাচ্ছিল।

## দুর্ঘটনা

বিমানটির যাত্রাপথ শার্ম এল শেখ আন্তর্জাতিক বিমানবন্দর (সিনাই উপদ্বীপ, মিশর) থেকে পুলকোভো বিমানবন্দর (সেন্ট পিটার্সবার্গ, রাশিয়া) ছিল। বিমানটি অসম্পূর্ণ যাত্রাপথেই সিনাই উপদ্বীপের "হাসনা" নামের একটি জায়গার কাছে বিধ্বস্ত হয় সকাল ৬:১৩ (মিশর সময়)। এই দুর্ঘটনার কারণ তদন্তাধীনে।

## যাত্রী ও কর্মী

যাত্রী ও কর্মীদের মধ্য, ২১৭ যাত্রী ও ৭ জন কর্মী ছিলেন। যারা বেশিরভাগই পর্যটক, ৩ যাত্রী ইউক্রেনীয়, ১ যাত্রী বেলারুশীয়, এবং বাকি যাত্রীরা ছিলেন রুশ।

## তথ্যসূত্র

## বহিঃসংযোগ

* Информация по рейсу 7К-9268 Шарм-Эль-Шейх&nbsp;— Санкт-Петербург 31 октября 2015&nbsp;— METROJET 
*ক্রাইসিস  – এয়ারবাস দুর্ঘটনার বিবরণ 

বিষয়শ্রেণী:বিমান দুর্ঘটনা
বিষয়শ্রেণী:২০১৫-এ রাশিয়া
বিষয়শ্রেণী:২০১৫-এ মিশর
আলবের্তো দেল রিও

**হোসে আলবের্তো রদ্রিগেজ** (জন্ম মে ২৫, ১৯৭৭) একজন মেক্সিকান পেশাদার কুস্তিগির এবং সাবেক মিক্সড মার্শাল আর্টিস্ট। তিনি বর্তমানে আমেরিকা ও মেক্সিকোতে জোড়া চ্যাম্পিয়ন। ডাব্লিউডাব্লিউইতে **আলবের্তো দেল রিও** হিসেবে প্রাক্তন ডাব্লিউডাব্লিউই মার্কিন যুক্তরাষ্ট্র চ্যাম্পিয়ন ছিলেন এবং এসিস্তেনিয়া এসেসোরিয়া ওয়াই এদমিনিস্ত্র্যাসিওন(এএএ) তে **এল পাট্রন আলবের্তো** হিসেবে বর্তমান এএএ মেগা চ্যাম্পিয়ন। এছাড়াও তিনি রিং অফ অনার, লুচা আন্ডারগ্রাউন্ড, জাপান, পুয়ের্তো রিকো এবং বিভিন্ন মার্কিন স্বাধীন প্রচারণায় অংশ নেন।

ডাব্লিউডাব্লিউই এবং মেক্সিকোর মধ্যে রদ্রিগেজ ছয়বারের বিশ্ব চ্যাম্পিয়ন। তিনি দুইবার ডাব্লিউডাব্লিউই চ্যাম্পিয়নশিপ, দুইবার ডাব্লিউডাব্লিউইর ওয়ার্ল্ড হেভিওয়েট চ্যাম্পিয়নশিপ, একবার সিএমএলএল ওয়ার্ল্ড হেভিওয়েট চ্যাম্পিয়নশিপ এবং বর্তমানে এএএ মেগা চ্যাম্পিয়ন বিজয়ী। এছাড়া রদ্রিগেজ ২০১১ রয়েল রাম্বল এবং ২০১১ মানি ইন দ্যা ব্যাংক ল্যাডার ম্যাচ বিজয়ী। তিনি একমাত্র কুস্তিগির হিসেবে একই বছরে দুইটি জয় করেন।

## তথ্যসূত্র

## বহিঃসংযোগ

* WWE profile
* 
* Ring of Honor profile
* Online World of Wrestling profile

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকান পুরুষ পেশাদার কুস্তিগির
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
বিষয়শ্রেণী:মুখোশধারী কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:মানি ইন দ্য ব্যাংক বিজয়ী
বিষয়শ্রেণী:রয়্যাল রাম্বল বিজয়ী
বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্প�
বিষয়শ্রেণী:২০শ শতাব্দীর পুরুষ পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
সাভার সেনানিবাস

**সাভার সেনানিবাস** বাংলাদেশের ঢাকা জেলার অন্তর্গত সাভার উপজেলার আশুলিয়া থানায় অবস্থিত বাংলাদেশ সেনাবাহিনীর একটি আবাসিক ঘাঁটি। বাংলাদেশ সেনাবাহিনীর ৯ পদাতিক ডিভিশন ও কর্পস অফ মিলিটারি পুলিশ সেন্টার অ্যান্ড স্কুল এই সেনানিবাসে অবস্থিত। এছাড়া সাভার গল্ফ ক্লাবটি এই সেনানিবাসের মধ্যে অবস্থিত।

## ইতিহাস
১৯৭১ সালের আগে, এলাকাটি 'আনসার ক্যাম্প' নামে পরিচিত ছিল। বাংলাদেশের মুক্তিযুদ্ধের সময় ক্যাম্পটি পাকিস্তানি সেনাবাহিনী ও রাজাকাররা ব্যবহার করত। স্বাধীনতার পর এটিকে নবগঠিত জাতীয় রক্ষীবাহিনীর প্রধান প্রশিক্ষণ কেন্দ্র হিসেবে ব্যবহার করা হয়, জাতীয় রক্ষীবাহিনীকে পরে ১৯৭৬ সালে বাংলাদেশ সেনাবাহিনীতে অন্তর্ভুক্ত করা হয়। ১৯৭৬ সালে এলাকাটি বাংলাদেশ সেনাবাহিনীকে তাদের সেনানিবাস হিসেবে ব্যবহার করার জন্য দেওয়া হয়।

১৯৯৬ সালে বাংলাদেশে সেনা অভ্যুত্থানের প্রচেষ্টার সময় সাভার সেনানিবাসে অবস্থানরত সৈন্যরা রাষ্ট্রপতিকে সমর্থন করে অভ্যুত্থানকে সফল হতে বাধা দেয়। তারা ঢাকার চারপাশে প্রতিরক্ষামূলক অবস্থান গ্রহণ করে এবং ময়মনসিংহ সেনানিবাস থেকে অভ্যুত্থান সমর্থকদের আগমনে বাধা দেয়।

২০০১ সালে, এখানে ৬৮.৮ একর জায়গার উপর সাভার গল্ফ ক্লাব নির্মাণ করা হয়। গল্ফ ক্লাব ছাড়াও এখানে সাভার সেনানিবাস শুটিং ক্লাব রয়েছে।

রানা প্লাজা দুর্ঘটনার সময় আহতদের এখানে অবস্থিত সাভার সিএমএইচে চিকিৎসা দেওয়া হয়েছিল।

প্রধানমন্ত্রী শেখ হাসিনা ২০১৭ সালের ২৩ নভেম্বর সাভার সেনানিবাসে অবস্থিত কোর অব মিলিটারি পুলিশ সেন্টার অ্যান্ড স্কুলকে জাতীয় মান প্রদান করেন।

## প্রশিক্ষণ কেন্দ্র
* সাভার স্মল আর্মস ফায়ারিং রেঞ্জ 
* ফর্মেশন ড্রাইভিং ট্র্যাক (সাঁজোয়া কর্প এবং সামরিক ড্রাইভার জন্য প্রশিক্ষণ সুবিধা) 
* ট্রাস্ট টেকনিকাল ট্রেনিং ইনস্টিটিউট

## পরিচালিত প্রতিষ্ঠান
;শিক্ষা প্রতিষ্ঠান
* সাভার ক্যান্টনমেন্ট পাবলিক স্কুল ও কলেজ
* সেনা পাবলিক স্কুল ও কলেজ, সাভার
* সাভার ক্যান্টনমেন্ট বোর্ড বালক উচ্চ বিদ্যালয়
* সাভার ক্যান্টনমেন্ট বোর্ড বালিকা উচ্চ বিদ্যালয়
* মর্নিং গ্লোরি স্কুল
* প্রয়াস স্কুল
* আর্মি ইনস্টিউশন অফ বিসনেস এডমিনেসট্রেশন

## চিত্রশালা

হকি মাঠ, সাভার সেনানিবাস.jpg|হকিমাঠ
পুকুর (২), সাভার সেনানিবাস.jpg|পুকুর


## তথ্যসূত্র

বিষয়শ্রেণী:বাংলাদেশের সেনানিবাস
বিষয়শ্রেণী:সাভার উপজেলা
মাইক্রোসফটের ইতিহাস

**মাইক্রোসফট** একটি মার্কিন যুক্তরাষ্ট্র ভিত্তিক বহুজাতিক  কম্পিউটার প্রযুক্তি ("'হার্ডওয়্যার"' ও "'সফটওয়্যার"') উৎপাদনকারী কোম্পানি। মাইক্রোসফটের যাত্রা শুরু হয় ৪ঠা এপ্রিল ১৯৭৫ সালে, এর প্রতিষ্ঠাতা বিল গেটস এবং পল এলেন এর হাত ধরে, মার্কিন যুক্তরাষ্ট্রের নিউ ম্যাক্সিকোর "আলবুকুয়ের্ক"-এ।  (Albuquerque, New Mexico)
"উইন্ডোজ"  অপারেটিং সিস্টেম,   "মাইক্রোসফট অফিস",   "এক্সবক্স", "বিং" (BING- Google এর মতো একটি সার্চ ইঞ্জিন), "স্কাইপ" (skype)-এসব সেবা মাইক্রোসফট দিয়ে থাকে। 
 
১৯৮০ সালে মাইক্রোসফট "আইবিএম" এর সাথে পার্টনারশিপ করে যাতে বেশিরভাগ আইবিএম-এর কম্পিউটারে  মাইক্রোসফটের "অপারেটিং সিস্টেম" ব্যবহার করা হয়। ১৯৮৫ সালে আইবিএম কোম্পানি মাইক্রোসফটকে অনুরোধ করে তাদের নতুন কম্পিউটারের অপারেটিং  সিস্টেম তৈরি করার জন্য, এই অপারেটিং সিস্টেমের নাম ছিল ওএস/২; মাইক্রোসফট নতুন অপারেটিং সিস্টেম আইবিএম-কে দেয়ার পাশাপাশি অন্য কোম্পানির তৈরিকৃত কম্পিউটারের জন্যও তাদের অপারেটিং সিস্টেম বিক্রি করতে শুরু করে। মাইক্রোসফট সফটওয়্যারের বাজার অধিকাংশই দখল করে নেয় এই অপারেটিং সিস্টেম বিক্রির মাধ্যমে। ১৯৯০ সালের দিকে মাইক্রোসফট  ৯০% বাজার দখল করতে সক্ষম হয়।

৩০শে জুন ২০১৪ তে মাইক্রসফট-এর বৈশ্বিক আয় ছিল ৮৬.৮৩ বিলিয়ন ডলার এবং সারা বিশ্ব জুড়ে এর সাথে কর্মরত ছিল ১২৮,০৭৬ জন।   
এরা সারা বিশ্বজুড়েসফটওয়্যার এর উন্নয়ন,  নির্মাণ, লাইসেন্স প্রদান এবং তৈরিতে সাহায্য করে আসছেন।(এক্সবক্স এক এবং এক্সবক্স ৩৬০ এর স্রষ্টা)

## ১৯৮৫-১৯৯১: ওএস/২ এর উত্থান এবং পতন

১৯৮৫ সালে আইয়ারল্যান্ড  মাইক্রোসফটের আন্তঃজার্তিক পণ্যের সুবিধার জন্য মাইক্রোসফটের প্রধান শহর হয়ে ওঠে, এবং ২০শে নভেম্বর  খুচরা বিক্রির জন্য প্রথম সংস্করণ মাইক্রোসফট উইন্ডোজ ((উইন্ডোজ ১.০)), মূলত এর গ্রাফিক্যাল এক্সটেনশন এমএস-ডস অপারেটিং সিস্টেম। আগস্টে মাইক্রোসফট এবং আইবিএম সাথী হন নানা অপেরাটিং সিস্টেম উন্নয়নে ,তারা যে অপেরাটিং সিস্টেম উন্নয়ন করেছিলেন সেটি ওএস/২ নামে পরিচিত।ওএস/২ বাজারজাতকরনের পুর্বে আইবিএম নতুন হারডওয়্যার নকশা করেন যা এই অপেরাটিং সিস্টেমের সাথে সংযুক্ত করেন। এটি পিএস/২নামে পরিচিত। ১৬ ফেব্রুয়ারি ১৯৮৬ সালে জায়গা পরিবর্তন করে ,নতুন অফিস নির্মাণ করেন রেডমনড,ওয়াশিংটনে।প্রায় এক মাস পরে ১৩ মার্চ এ জণগণের আইপিও সহ $৬১ মিলিয়ন ডলার আয় করেন শেয়ার বিক্রির মাধ্যমে ,প্রতিটি শেয়ার বিক্রি হয়  $২১.০০ মিলিয়ন ডলারে।  বিক্রির শেষ দিনে শেয়ার মূল্য বেড়ে  দাড়ায় $২৮.০০ ডলারে। ১৯৮৭ সালে মাইক্রোসফট  তাদের প্রথম সংস্করণ ওএস/২ কে ওইএম এস  করে প্রকাশ করা হয় ।

## তথ্যসূত্র

বিষয়শ্রেণী:মাইক্রোসফট
বিষয়শ্রেণী:মাইক্রোসফটের ইতিহাস
বিষয়শ্রেণী:কম্পিউটার কোম্পানির ইতিহাস
বিষয়শ্রেণী:ইন্টারনেটের ইতিহাস
নেপাল এয়ারলাইন্স

**নেপাল এয়ারলাইন্স** (Nepali: नेपाल वायुसेवा निगम, পূর্বতন **রাজকীয় নেপাল এয়ারলাইন্স**) নেপালের জাতীয় এবং প্রধান এয়ারলাইন্স। এর প্রধান কার্যালয় এনএসি ভবন, কাঠমান্ডু। এবং এর মুল ঘাঁটি ত্রিভুবন আন্তর্জাতিক বিমানবন্দর, কাঠমান্ডু। এই এয়ালাইন্সটি প্রতিষ্ঠিত হয় জুলাই, ১৯৫৮ সালে রয়াল নেপাল এয়ারলাইন্স কর্পোরেশন নামে। এই এয়ারলাইন্সের প্রথম বিমান ডগলাস ডিসি-৩, যেটি অভ্যন্তরীণ গন্তব্যে চলত এবং ভারতে চলার উপযোগী ছিল। এই এয়ারলাইন্স প্রথম জেট বিমান, বোয়িং ৭২৭ কিনে ১৯৭২ সালে। ২০০৪ সালে নেপাল সরকার এর ৪৯% শেয়ার পাবলিক খাতে বিক্রির সিদ্ধান্ত নেয়। মে ২০১৪ পর্যন্ত এর বহরে ৯টি বিমান আছে।

নেপালের অন্যান্য এয়ারলাইন্সের মতো নেপাল এয়ারলাইন্সও ইউরোপে চলাচল নিষিদ্ধ।.

২০১৫ সালের ৩০ এপ্রিল নেপাল এয়ারলাইন্স দ্বিতীয় এয়ারবাস এ৩২০ লাভ করে। নেপাল এয়ারলাইন্স বর্তমানে দুটি সুপরিসর বিমান কেনার প্রক্রিয়া চলছে। এই এয়ারলাইন্স অজানা সংখ্যক এয়ারবাস এ৩৩০ বিমান কেনার আগাম সমঝোতা চুক্তি স্বাক্ষর করেছে।

## ইতিহাস

### ১৯৫০ এবং ১৯৬০ শুরুর বছর

একটি ডগলাস ডিসি-৩ বিমান নিয়ে এই এয়ারলাইন্স "রয়াল নেপাল এয়ারলাইন্স কর্পোরেশন" নামে ১৯৫৮ সালের জুলাই মাসে যাত্রা শুরু করে। শুরুতে এই ফ্লাইট সীমারা, পোখরা, বিরাটনগর এবং ভারতের পাটনা, কলকাতা এবং দিল্লি চলাচলের মধ্যেই সীমাবদ্ধ ছিল।  ১৯৬১ সালে, পিলাটাস পোর্টার বিমান বহরে যুক্ত হয়েছে; ১৯৬৩ সালে একটি ১২ সিটের চীনা বিমান বহরে যুক্ত হয়।

১৯৬৬ সালে একটি ফকার এফ২৭ বিমান বহরে যুক্ত হয়।

### ১৯৭০ ও ১৯৮০; জেট যুগ এবং অর্থনৈতিক প্রবৃদ্ধি
১৯৭০ সালে রয়াল নেপাল এয়ারলাইন্স একটি হকার সিডলে (HS-748) বিমান ও ১৯৭১ সালে টুইন অটার বিমান কেনে। ১৯৮৭ সালে দুটি বোয়িং ৭২৭ বদলায়ে দুটি বোয়িং ৭৫৭ বিমান কেনে। 

১৯৮৫ সালে নেপালে ১৮১,০০০ পর্যটক আসে, যাদের ৮০ভাগ আসে বিমানপথে। রয়াল নেপাল এয়ারলাইন্স ৩৮% পর্যটক বহন করে।

### ১৯৯০ ও ২০০০ঃ  দুর্নীতি
দেশের অভ্যন্তরীণ বিমান ব্যবসা ১৯৯২ সালে মুক্ত করে দেয়া হয়; নতুন প্রতিযোগীর আবির্ভাব ঘটে; নিকন এয়ার, নেপাল এয়ারওয়েজ; এভারেস্ট এয়ার, বুদ্ধ এয়ার, ইয়েতি এয়ার, সীতা এয়ার। নেপাল এয়ারলাইন্সে সর্বশেষ বোয়িং ৭২৭ বিমান ছিল ১৯৯২ সালে। ১৯৯৭ সালের মধ্যে চার প্রতিযোগী নেপালের অভ্যন্তরীণ বাজারের ৭০% দখল করে।
## গন্তব্য

নেপাল এয়ারলাইন্স কাঠমান্ডুর ত্রিভুবন আন্তর্জাতিক বিমানবন্দর থেকে ৭টি আন্তর্জাতিক ফ্লাইট পরিচালনা করে।

নেপাল এয়ারলাইন্স অভ্যন্তরীণ রুটে ২৫টি ফ্লাইট পরিচালনা করে।

### কোডশেয়ার চুক্তি
* দৃক এয়ার
* এয়ার ইন্ডিয়া
* বুদ্ধ এয়ার
* ড্রাগনএয়ার

## বহর

### ঐতিহাসিক বহর




## ঘটনা এবং দুর্ঘটনা

## তথ্যসূত্র


## বহিঃসংযোগ

*Nepal Airlines

বিষয়শ্রেণী:নেপালের বিমান পরিবহন সংস্থা
বিষয়শ্রেণী:১৯৫৮-এ প্রতিষ্ঠিত বিমান পরিবহন সংস্থা
বিষয়শ্রেণী:রাষ্ট্রায়ত্ত বিমান পরিবহন সংস্থা
বিষয়শ্রেণী:১৯৫৮-এ নেপালে প্রতিষ্ঠিত
বিষয়শ্রেণী:নেপালের সরকারি মালিকানাধীন কোম্পানি
কম্বোডিয়ার জাতীয় সঙ্গীত (১৯৭০-১৯৭৫)

**খ্‌মের জাতি** (খ্‌মের:ប្រជាជាតិខ្មែរ; খ্‌মের জাতি) সঙ্গীতটি ১৯৭০ থেকে ১৯৭৫ সালে পর্যন্ত কম্বোডিয়া জাতীয় সঙ্গীত ছিল। ১৯৬০ সালে, কম্বোডিয়া ভিয়েতনাম যুদ্ধের মধ্যে জড়িয়ে পড়ে। মার্কিন যুক্তরাষ্ট্রের সাথে এবং কমিউনিস্ট উত্তর ভিয়েতনামের সাথে দ্বন্দ্ব এড়ানোর জন্য যুবরাজ "সিহানোউক" কাম্বোডিয়াকে একটি নিরপেক্ষ রাষ্ট্র হিসেবে ঘোষণা করেন। কিন্তু তিনি উত্তর ভিয়েতনামকে দক্ষিণ ভিয়েতনামের কমিউনিস্ট ভিয়েতকং গেরিলাদের সামরিক পণ্য, অস্ত্র ও সরঞ্জাম কম্বোডিয়ার দেশের মধ্য দিয়ে পরিবহন করার অনুমতি দেন। ১৮ই মার্চ, ১৯৭০ সালে, জেনারেল "লন নোল" "সিহানোউক" বিরুদ্ধে একটি সামরিক অভ্যুত্থানের নেতৃত্ব দেন এবং একটি প্রো-আমেরিকান সরকার গঠন করেন। যার ফলে কম্বোডিয়া অঞ্চলে ভিয়েতনামী কমিউনিস্টদের বিরুদ্ধে মার্কিন সেনাবাহিনী যুদ্ধ করার অনুমতি পায়। জেনারেল "লন নোল" কম্বোডিয়াকে "খেমের প্রজাতন্ত্র" হিসেবে ঘোষণা করেন এবং দেশটি একটি নতুন পতাকা ও জাতীয় সঙ্গীত (খ্‌মের জাতি) পায়। ১৯৭৫ সালে কমিউনিস্ট *খেমের রুজ* কম্বোডিয়ার ক্ষমতা দখল করে এবং নোকো রীচ জাতীয় সঙ্গীতটি প্রতিস্থাপিত করেন।

## গানের কথা এবং অনুবাদ

## তথ্যসূত্র

বিষয়শ্রেণী:জাতীয় সঙ্গীত
বিষয়শ্রেণী:কম্বোডিয়ার জাতীয় প্রতীক
বিষয়শ্রেণী:এশিয়ার সঙ্গীত
তাইপেই অববাহিকা

**তাইপেই অববাহিকা** () হল উত্তর তাইওয়ানের একটি ভৌগোলিক অঞ্চল। এটি তাইওয়ানের দ্বিতীয় বৃহত্তম অববাহিকা। অববাহিকাটি উত্তরে ইয়াংমিংস্তান, পশ্চিমে লিঙ্কউ মেসা এবং দক্ষিণ-পূর্বে জুয়েশান ব্যাপ্তি (ঐতিহ্যবাহী চীনা: 雪山山脈) দ্বারা বেষ্টিত। অববাহিকাটির আকার প্রায় একটি ত্রিভুজের মত। এর তিনটি কোণা যথাক্রমে নাঙ্গাং, জিঞ্জহুয়াংয়ের হুইলং এবং বেইতউ-এর গুয়ান্ডু অবস্থিত।

তাইপেই অববাহিকা হতে উৎপন্ন নদীসমূহের মধ্যে তামসুই নদী, কিলাং নদী, দাহান নদী এবং জিন্ডিয়ান নদী প্রধান।

প্রাগৈতিহাসিক কালে, তাইপেই অববাহিকাটি কেটাগ্যালানদের (আদিবাসী) বাসস্থান ছিল। হ্যান চীনারা এই অঞ্চলে অষ্টাদশ শতক পর্যন্ত তাদের নিবাস গড়েনি। বর্তমানে তাইপেই অববাহিকাটি তাইপেই শহর এবং নব্য তাইপেই শহরের সীমানার মাঝে অবস্থিত এবং সেইসাথে এটি তাইওয়ানের বৃহত্তম তাইপেই মহানগরীয় অঞ্চল।

## দূষণ
তাইপেই অববাহিকার নদীসমূহ অবৈধ শিল্প-কারখানার শিল্প দূষকের মাধ্যমে তীব্রভাবে দূষিত হয়েছে। তাইপেই শহর সরকার, তাইপেই কেন্দ্রীয় সরকার এবং অন্যান্য কিছু নাগরিক সংস্থার অন্যতম এজেন্ডা *প্রাকৃতিক নদী পুনরুদ্ধার*-এর মাধ্যমে এর দূষণ কমানোর প্রকল্প গ্রহণ করেছে।

## ভূমিকম্পের প্রভাব
তাইওয়ান ফিলিপাইন সমুদ্র প্লেট এবং ইউরেশীয় প্লেটের সাংঘর্ষিক সীমায় অবস্থিত। এর প্রথমটি উত্তর-পশ্চিম দিকে ৭ সেমি/বছর গতিতে ধীরে ধীরে এগিয়ে যাচ্ছে। ফিলিপাইন সমুদ্র প্লেট ইউরেশীয় প্লেটকে উত্তর-তাইওয়ান অঞ্চলে প্রায় ঢেকে ফেলেছে। এই সংঘর্ষ তাইওয়ান অঞ্চলে উচ্চমাত্রার ভূমিকম্প ঘটানোর সম্ভাবনার দিকে ঠেলে দিয়েছে। তাইপেই মেট্রোপলিটন এরিয়া (টিএমএ), তাইওয়ানের রাজনৈতিক, অর্থনৈতিক এবং সাংস্কৃতিক কেন্দ্র, এমনকি তাইপেই শহর ও বেশকিছু কৃত্রিম শহর যা তাইপেই অববাহিকা অঞ্চলে অবস্থিত, তীব্রমাত্রা ভূমিকম্পের ঝুঁকিতে রয়েছে। এর আগের দুই যুগে টিএমএ'র কিছু ভবন নানামাত্রা ভূমিকম্পের ফলে ভেঙে বা ধসে পড়েছে। যেমন- ২০ মে ও ১৪ই নভেম্বর, ১৯৮৬-এর হুয়ালিয়েন ভূমিকম্প, ২১শে সেপ্টেম্বর, ১৯৯৯-এর চি চি ভূমিকম্প এবং ৩১ মার্চ, ২০০২-এর হুয়ালিয়েন ভূমিকম্প। এছাড়াও ১৬৯৪ ও ১৯০৯ সালেও টিএমএ নানা ধরনের ভূমিকম্পে বেশ গুরুতরভাবে ক্ষতিগ্রস্ত হয়েছিল, যার উৎপত্তিস্থল ছিল এই অববাহিকা। এ কারণে ভূমিকম্প ও ফাটলের চিত্রণ সম্পর্কে নানা ধরনের গবেষণা থেকে জানা যায়, যে এ অঞ্চলে যেকোনো সময় এক বড়সড় মাত্রার ভূমিকম্প হতে পারে।

## আরও দেখুন
* তাইওয়ানের ভূগোল

## তথ্যসূত্র

বিষয়শ্রেণী:তাইপেই-এর ভূস্থানিক বৈশিষ্ট্য
বিষয়শ্রেণী:নব্য তাইপেই-এর ভূবৈশিষ্ট্য
বিষয়শ্রেণী:প্রশান্ত মহাসাগরের অববাহিকা
ইউসুফ ইসহাক

**তুন ইউসুফ বিন ইসহাক** (Jawi: يوسف بن اسحاق ;  ; জন্ম: ১২ আগস্ট, ১৯১০ - মৃত্যু: ২৩ নভেম্বর, ১৯৭০) পেরাক দারুল রিদজুয়ান প্রদেশের তাইপিংয়ের তেরং এলাকায় জন্মগ্রহণকারী সিঙ্গাপুরের বিশিষ্ট রাজনীতিবিদ ছিলেন। ১৯৬৫ থেকে ১৯৭০ মেয়াদের সিঙ্গাপুরের ইতিহাসে প্রথম রাষ্টপতির দায়িত্ব পালন করেন **ইউসুফ ইসহাক**। তার প্রতিকৃতি সংবলিত চিত্র কাগুজে মুদ্রায় মুদ্রিত করা হয়।

## প্রারম্ভিক জীবন
বাবার দিক দিয়ে তিনি মিনাংকাবাউ বংশোদ্ভূত সন্তান তিনি। তার মা ইন্দোনেশিয়ার ল্যাংকাটে জন্মগ্রহণ করেছিলেন। তার ভাই আজিজ ইসহাক সাংবাদিক ও মুক্তিযোদ্ধা ছিলেন। ভিক্টোরিয়া ব্রিজ স্কুল (বর্তমানে - ভিক্টোরিয়া স্কুল) থেকে প্রাথমিক শিক্ষা সমাপণ করেন। এরপর র‌্যাফলস ইনস্টিটিউশনে মাধ্যমিক শিক্ষা লাভ করেন। এখানে অধ্যয়নকালে সিঙ্গাপুর ন্যাশনাল ক্যাডেট কোরে যোগ দেন। ঐ কোরে সর্বপ্রথম ক্যাডেট অফিসার হিসেবে কমিশন্ড প্রাপ্ত হন।

## রাজনৈতিক জীবন
মালয়েশিয়া ফেডারশনে থাকাকালে ১৯৫৯ থেকে ১৯৬৫ মেয়াদে ইয়াং ডি-পারতুয়ান নেগারা বা রাষ্ট্রপ্রধানের দায়িত্ব পান। ১৯৬৫ মালয়েশিয়া থেকে সিঙ্গাপুর স্বাধীনতা লাভ করে। এরফলে তিনি আমৃত্যু সিঙ্গাপুর প্রজাতন্ত্রের রাষ্টপতি পদে অধিষ্ঠিত হন।

তার সম্মানার্থে ইউসুফ ইসহাক মাধ্যমিক বিদ্যালয়ের নামকরণ হয়। ২০১৪ সালে মাদাম তুসো সিঙ্গাপুরের মোমের জাদুঘরে তার প্রতিকৃতি উন্মোচন করা হয়। আগস্ট, ২০১৫ সালে সাউথইস্ট এশিয়ান স্টাডিজ ইনস্টিটিউটের নাম পরিবর্তন করে আনুষ্ঠানিকভাবে আইএসইএএস-ইউসুফ ইসহাক ইনস্টিটিউট নামে পরিবর্তন করা হয়।

## ব্যক্তিগত জীবন
সাংবাদিক হিসেবেও তিনি সুনাম কুড়ান। সিঙ্গাপুরের রাষ্ট্রপ্রধানের দায়িত্ব লাভের পূর্বে মালয় ভাষার সংবাদপত্র উতাসান মেলাউ প্রতিষ্ঠা করেন। নূর আয়শা’র সাথে পরিণয়সূত্রে আবদ্ধ হন। ১৯৭০ সালে হৃদজনিত সমস্যায় তার দেহাবসান ঘটে। ক্রাঞ্জি রাষ্ট্রীয় সমাধিক্ষেত্রে তাকে সমাহিত করা হয়।

## পুরস্কার
* দারজাহ আতামা তেমাসেক, প্রথম-শ্রেণী
* সেরি মহারাজা মাংকু নেগারা (মালয়েশিয়া)
* দারজাহ কেরাবাত লায়লা আতামা ব্রুনেই, প্রথম-শ্রেণী

## তথ্যসূত্র

## গ্রন্থপঞ্জী
* 

বিষয়শ্রেণী:১৯১০-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:সিঙ্গাপুরের রাষ্ট্রপতি
বিষয়শ্রেণী:মালয় বংশোদ্ভূত সিঙ্গাপুরী
বিষয়শ্রেণী:মিনাংকাবাউ ব্যক্তি
বিষয়শ্রেণী:সিঙ্গাপুরে মালয়েশীয় অভিবাসী
বিষয়শ্রেণী:সিঙ্গাপুরীয় মুসলিম
সুবর্ণভূমি বিমানবন্দর

**সুবর্ণভূমি বিমানবন্দর** () থাইল্যান্ডের ব্যাংককে অবস্থিত বিশ্বের চতুর্থ বৃহত্তম আন্তর্জাতিক বিমানবন্দর। এছাড়াও বিমানবন্দরটি **ব্যাংকক আন্তর্জাতিক বিমানবন্দর** নামে পরিচিত। ব্যাংককের আরেকটি আন্তর্জাতিক বিমানবন্দর হচ্ছে ডন মুয়াং আন্তর্জাতিক বিমানবন্দর। ১৫ সেপ্টেম্বর, ২০০৬ তারিখে সীমিত পরিসরে অভ্যন্তরীণ রুটে আনুষ্ঠানিকভাবে উড্ডয়ন করে। এরপর একই বছরের ২৮ সেপ্টেম্বর তারিখে অভ্যন্তরীণ ও আন্তর্জাতিক পর্যায়ে বাণিজ্যিকভিত্তিতে চলাচল করছে।

রাজা ভূমিবল অতুল্যতেজ কর্তৃক ‘সুবর্ণভূমি’ নামটি গৃহীত হয় যা সোনালী রাজতন্ত্রকে তুলে ধরে। হেলমুট জন অব মার্ফি/জন আর্কিটেকটস কর্তৃক ভবনের নকশা প্রণয়ন করা হয়। আইটিও জেভি মূলতঃ এর অবকাঠামো নির্মাণ করে। বিমানবন্দরে পৃথিবীর সর্বাপেক্ষা উঁচু ও মুক্ত অবস্থায় দাঁড়ানো কন্ট্রোল টাওয়ার রয়েছে যার উচ্চতা ১৩২.২ মিটার। এছাড়াও ৫৬৩,০০০ বর্গমিটারের বিশ্বের চতুর্থ বৃহৎ একক ভবন টার্মিনাল রয়েছে।

বিশ্বের দশম ও এশিয়ায় ষষ্ঠ ব্যস্ততম বিমানবন্দর এটি। এছাড়াও দেশের শীর্ষে থেকে ২০১২ সালে ৫৩ মিলিয়ন যাত্রী বহন করে। সর্বমোট ৯৫টি বিমান স্থাপিত বিমানঘাঁটিতে রয়েছে। ২০১২ সালে ইনস্টাগ্রামে বিশ্বের সর্বাপেক্ষা জনপ্রিয় স্থানরূপে দেখানো হয়েছে।

## ইতিহাস
১৯৬০-এর দশকের শুরুতে ব্যাংককে দ্বিতীয় আন্তর্জাতিক বিমানবন্দর হিসেবে নির্মাণের পরিকল্পনা নেয়া হয়। এরপর ১৯৬৮-এর প্রথমদিকে এটির নির্মাণ কাজ ধীরগতিতে শুরু হয়। ফলে এ প্রকল্পটি নির্ধারিত সময়সীমার পাঁচ থেকে সাত বছর পরে শেষ হবে বলে সমালোচকেরা মন্তব্য করতে থাকেন।

আন্তর্জাতিকমানের এই বিমানবন্দরটি নির্মাণে থাই সরকার ฿১৫০,০০০ মিলিয়ন থাই বাত ($৪.৯ বিলিয়ন মার্কিন ডলার) বরাদ্দ রাখে। তন্মধ্যে, সরকার ও রাষ্ট্রীয় সংস্থা থেকে ฿১৩৭,০০০ মিলিয়ন বাত এবং বেসরকারী প্রতিষ্ঠান থেকে ฿১৩,০০০ মিলিয়ন বাত ছিল।

১৯৭৩ সালে ৩২.৪ বর্গকিলোমিটার ভূমি অধিগ্রহণের মাধ্যমে ক্রয় করা হয়। ২৩ সেপ্টেম্বর, ২০০৫ তারিখে থাই বিমানবন্দর কর্তৃপক্ষ ৯৯জন বৌদ্ধ সন্ন্যাসী আমন্ত্রণ জানিয়ে উদ্বোধনী অনুষ্ঠান করে। ৩ ও ২৯ জুলাই, ২০০৬ তারিখে পূর্ণাঙ্গভাবে বিমানবন্দরে পরীক্ষামূলকভাবে বিমান পরিচালনা করে।

## স্থাপত্য নকশা
[থাম্ব|বিমানবন্দরে "[ক্ষীরসাগর|দুধের সমুদ্র মন্থনের", সমুদ্র মন্থনের একটি চিত্র|left]]

সুবর্ণভূমি বিমানবন্দরের প্রধান টার্মিনালের ছাদটি কাঠামোগত উপাদান এবং উপসাগর দিয়ে ডিজাইন করা হয়েছে একটি ক্যান্টিলিভারযুক্ত তরঙ্গের মতো আকারে স্থাপন করা হয়েছে যাতে নীচের অংশে "ভাসতে" দেখা যায়।

## বিতর্ক
জানুয়ারি, ২০০৭ সালে সুবর্ণভূমির রানওয়েতে চাকার দাগ খুঁজে পায়। এরফলে পূর্বদিকের রানওয়েটি মেরামতের জন্য বন্ধ করে দেয়া হয়। বিমানবন্দর কর্তৃপক্ষ ও বিমানের প্রতিনিধিগণ নিরাপত্তার কারণে পার্শ্ববর্তী ডন মুয়াং বিমানবন্দরে অবতরণের পরামর্শ দেয়। ২৭ জানুয়ারি, ২০০৭ তারিখে বিমান পরিচালনা অধিদপ্তর বিমানবন্দরের নিরাপত্তার সনদ নবায়ণে অস্বীকৃতি জানায়। কেননা, থাই আইন অনুযায়ী আইসিএও’র চাহিদা অনুযায়ী প্রয়োজনীয় যোগ্যতা গ্রহণ করেছিল ও বিমান পরিচালনা অব্যাহত রাখে।

## তথ্যসূত্র

## বহিঃসংযোগ


* Suvarnabhumi Airport, Official site
* Free Zone by Suvarnabhumi Airport Website
* Airports of Thailand Public Company Limited and the page of the Suvarnabhumi Airport
* Suvarnabhumi Airport Project information from Airport Technology
* 

বিষয়শ্রেণী:সামুত প্রকান প্রদেশের ভবন ও স্থাপনা
বিষয়শ্রেণী:থাইল্যান্ডের বিমানবন্দর
বিষয়শ্রেণী:ব্যাংককে পরিবহন ব্যবস্থা
বিষয়শ্রেণী:ব্যাংককে পর্যটন শিল্প
বিষয়শ্রেণী:২০০৬-এ থাইল্যান্ডে প্রতিষ্ঠিত
বিষয়শ্রেণী:২০০৬-এ প্রতিষ্ঠিত বিমানবন্দর
স্বাধীনতার স্তবগান

**স্বাধীনতার স্তবগান** *বা* **মুক্তির স্তবগান** (,  ) গ্রিস এবং সাইপ্রাসের জাতীয় সঙ্গীত। এটি ১৫৮টি স্তবক সম্পূর্ণ একটি কবিতা, যা ১৮২৩ সালে দিওন্যসিওস সলোমস লিখে ছিলেন। এই গানের সুর দিয়েছেন নিকোলাওস মান্টযারোস। পাঠ্য দৈর্ঘ্যের দিক থেকে এটি বিশ্বের দীর্ঘতম জাতীয় সঙ্গীত। ১৮৬৫ সালে, প্রথম তিনটি স্তবক (এবং পরে প্রথম দুই) আনুষ্ঠানিকভাবে গ্রিস এবং ১৯৬৬ সালে, সাইপ্রাস প্রজাতন্ত্রের জাতীয় সঙ্গীত হিসেবে গ্রহণ করা হয়।

## ইতিহাস
সাইপ্রাস গ্রিক ও তুর্কিদের একটি দ্বি-জাতীয় সম্প্রদায়। যেখানে গ্রিকরা সংখ্যাগরিষ্ঠ এবং ক্ষমতাসীন সরকার। যখন সাইপ্রাস ১৯৬০ সালে গ্রেট ব্রিটেন থেকে স্বাধীনতা ঘোষণা করা হয়েছিল, তখন নতুন দেশের সংবিধানে অন্যান্য জাতীয় প্রতীক হিসাবে পতাকা সন্নিবেশিত হয়েছিল। কিন্তু সেখানে কোনো জাতীয় সঙ্গীত উল্লেখ ছিল না। কমিউনিটি কেউই একটি জাতীয় সঙ্গীত ব্যপারে অনেক বিতর্ক পরেও একমত হতে পারে্নি। বিদেশী রাষ্ট্র পরিদর্শনের সময়, পদযাত্রাতে বিভিন্ন যন্ত্রসংগীত ব্যবহৃত হয়। ১৬ই নভেম্বর, ১৯৬৬ সালে একতরফাভাবে সরকারের গ্রিক সদস্যদের (তুর্কি সদস্যরা ইতোমধ্যে এই পয়েন্ট সরকার বর্জন করেছিলেন) দ্বারা সিদ্ধান্ত নেওয়া হয়, যে গ্রিক জাতীয় সঙ্গীত হবে সাইপ্রাস জাতীয় সঙ্গীত। তুর্কি সম্প্রদায়ের একে স্বীকৃতি দেয় না এবং এর পরিবর্তে তাদের স্বঘোষিত জাতির জন্য তুর্কি জাতীয় সঙ্গীত ব্যবহার করে।

দিওন্যসিওস সলোমস ১৮২৩ সালে জাকিনথোসে শহরে সঙ্গীত লিখেন এবং এর এক বছর পরে মিসোলোগি শহরে এটি ছাপা হয়। স্তবগানটি গীতিনাট্য সুরকার নিকোলাওস মান্টযারোস ১৮৬৫ সালে সঙ্গীত সেট করেন, যা দুই গায়কদলসম্বন্ধীয় সংস্করণ। দীর্ঘতমটি সম্পূর্ণ কবিতা জন্য এবং সংক্ষিপ্তটি প্রথম দুই স্তবকের জন্য। পরেরটি গ্রিসের জাতীয় সঙ্গীত হিসাবে গৃহীত করা হয়েছে। গ্রিক জাতীয় সঙ্গীতটি ১৯৬৬ সালে মন্ত্রিপরিষদের আদেশে সাইপ্রাস প্রজাতন্ত্রের জাতীয় সঙ্গীত হিসাবে গৃহীত হয়।

## গানের কথা এবং অনুবাদ

## তথ্যসূত্র

## বহিঃসংযোগ

*স্তবগানের পূর্ণ সংস্করণ-ইউটিউবএ
* The Greek Presidency - The website for the Presidency of the Hellenic Republic has a page about the National Anthem, including an instrumental file.
* Michał Bzinkowski, *Eleuthería ē Thánatos!*: The idea of freedom in modern Greek poetry during the war of independence in 19th century. Dionysios Solomos’ “স্বাধীনতার স্তবগান”
* Neugriechische Volksgesänge, Johann Matthias Firmenich
* ১৫৮টি স্তবকে সাথে স্তবগান (গ্রিক ভাষায়) 
* ১৫৮টি স্তবকে সাথে স্তবগান (ইংরেজি ভাষায়)
* গ্রিক প্রেসিডেন্সিয়াল গার্ডের অফিসিয়াল ওয়েবসাইট
* গ্রিক জাতীয় সংঙ্গীত (গ্রিক ভাষায়)
* গ্রিক জাতীয় সংঙ্গীত (mp3-তে)

বিষয়শ্রেণী:জাতীয় সঙ্গীত
বিষয়শ্রেণী:ইউরোপীয় সঙ্গীত
বিষয়শ্রেণী:এশিয়ান সঙ্গীত
বিষয়শ্রেণী:সাইপ্রিয়ট গান
বিষয়শ্রেণী:গ্রিক গান
বিষয়শ্রেণী:গ্রিসের জাতীয় প্রতীক
বিষয়শ্রেণী:সাইপ্রাসের জাতীয় প্রতীক
বিষয়শ্রেণী:এশীয় জাতীয় সঙ্গীত
শালিমার উদ্যান, লাহোর

থাম্ব|শালিমার উদ্যানের ভিতর
**শালিমার উদ্যান** () পাকিস্তানের লাহোর শহরে অবস্থিত অত্যন্ত সুন্দর ও সাজানো গোছানো বাগান। মুঘল আমলের স্থাপনা হিসেবে ১৬৪১ সালে এর অবকাঠামো নির্মাণের কাজ শুরু হয়। পরের বছরই এর কাজ শেষ হয়। মুঘল সাম্রাজ্যের শাসক শাহজাহানের বিচারালয়ের সাথে জড়িত খলিলুল্লাহ খানের প্রত্যক্ষ তত্ত্বাবধানের উদ্যানের এ কার্যক্রমটি পরিচালিত হয়। তাঁকে সর্বাত্মক সহযোগিতা করেন আলী মর্দান খান ও মোল্লা আলাউল মুলক তানি। ‘শালিমার’ শব্দের অর্থ নিয়ে বিভ্রান্তি থাকলেও আন্না সুভরোভা তার লাহোর: তপোফিলিয়া অব স্পেস এন্ড প্লেস গ্রন্থে আরবী কিংবা ফার্সি থেকে শব্দের উৎপত্তি ঘটেছে বলে তুলে ধরেন।

## ইতিহাস

বাগবানপুরার আরাইন মিয়া পরিবারের ভূমিতে এ স্থাপত্যটি নির্মিত হয়েছে। মুঘল সাম্রাজ্যকে অনবদ্য সেবা দেয়ার স্বীকৃতিস্বরূপ তিনি রাজকীয় উপাধি ‘মিয়া’ লাভ করেন। তৎকালীন সময়ে গৃহস্বামী মিয়া মোহাম্মদ ইউসুফ সম্রাট শাহজাহানকে ইশাক পুরার এ জমিটিতে রাজ প্রকৌশলী কর্তৃক উদ্যান তৈরিতে ভাল অবস্থান ও মাটির গুণাগুণের কারণে স্বত্ত্বত্যাগ করেন। বিনিময়ে সম্রাট শাহজাহান পরিবারটিকে শালিমার উদ্যান পরিচালনার দায়িত্ব প্রদান করেন। অদ্যাবধি এ উদ্যানটি মিয়া পরিবার কর্তৃক পরিচালিত হচ্ছে।

১৯৫৮ সালে পাকিস্তানের রাষ্ট্রপতি জেনারেল আইয়ুব খান কর্তৃক মেলা চিরাগান উৎসব বন্ধের পূর্ব পর্যন্ত এ বাগানে নিয়মিতভাবে অনুষ্ঠিত হতো। পাকিস্তানে সামরিক আইন প্রবর্তনের বিরুদ্ধে মিয়া পরিবারের সদস্যরা প্রতিবাদ জানালে ১৯৬২ সালে আইয়ুব সরকার উদ্যানটিকে জাতীয়করণ করে।

## অবস্থান
লাহোর শহরের ৫ কিলোমিটার উত্তর-পূর্বে গ্র্যান্ড ট্রাঙ্ক রোডে পাশে বাগবানপুরা এলাকায় এ উদ্যানের অবস্থান। মধ্য এশিয়া, কাশ্মির, পাঞ্জাব, পারস্য ও দিল্লি সালতানাতের চিত্রশৈলী এতে প্রাধান্য পেয়েছে।

উদ্যানের উত্তর থেকে দক্ষিণে ৬৫৮ মিটার ও পূর্ব থেকে পশ্চিমে ২৫৮ মিটার জায়গা রয়েছে। ১৯৮১ সালে লাহোর কেল্লার পাশাপাশি শালিমার উদ্যানও ইউনেস্কো কর্তৃক বিশ্ব ঐতিহ্যবাহী স্থানের তালিকায় অন্তর্ভুক্ত করে। দক্ষিণ থেকে উত্তরের দিকে তিনটি স্তরে সমান ভূমি রাখা হয়েছে যার প্রত্যকটি অংশ একে-অপরের থেকে ৪-৫ মিটার উঁচু। উপরের স্তরটি ফারাহ বখস, মধ্যমটি ফয়েজ বখস ও নিচেরটি হায়াত বখস নামকরণ করা হয়।

এখানে সর্বমোট ৪১০টি ঝর্ণাধারা রয়েছে। এরফলে এলাকাটি সবসময় বেশ শীতল থাকে। এর মাধ্যমে বিস্তৃত মার্বেল জলাধারে পানি পতিত হয়। মুঘল প্রকৌশলীদের নকশায় তৈরী এ জলাধারের জন্য ব্যবহৃত পানি ব্যবস্থাপনা পদ্ধতি বর্তমানের বিজ্ঞানীদের কাছে আজো অজানা রয়েছে।

## তথ্যসূত্র

## বহিঃসংযোগ

*UNESCO World Heritage Site Profile
*The Herbert Offen Research Collection of the Phillips Library at the Peabody Essex Museum
*Sattar Sikander, ''The Shalamar: A Typical Muslim Garden'', Islamic Environmental Design Research Centre
*Chapter on Mughal Gardens from Dunbarton Oaks discusses the Shalimar Gardens
*Irrigating the Shalimar Gardens in addition to canal named Shah Nahar Youtube link in Urdu

বিষয়শ্রেণী:পাকিস্তানের বিশ্ব ঐতিহ্যবাহী স্থান
বিষয়শ্রেণী:১৬৪২-এ প্রতিষ্ঠিত
বিষয়শ্রেণী:ইসলামি স্থাপত্য
বিষয়শ্রেণী:পাকিস্তানে পারস্য উদ্যান
বিষয়শ্রেণী:বিপদাপন্ন বিশ্ব ঐতিহ্যবাহী স্থান
বিষয়শ্রেণী:লাহোরের উদ্যান
বিষয়শ্রেণী:লাহোরের দর্শনীয় স্থান
বিষয়শ্রেণী:পাঞ্জাব, পাকিস্তানের সাংস্কৃতিক ঐতিহ্যবাহী স্থান
বিষয়শ্রেণী:পাকিস্তানের_মুঘল_উদ্যান
সমঝোতা এক্সপ্রেস

**সমঝোতা এক্সপ্রেস** (, ) ভারতের দিল্লি ও পাকিস্তানের লাহোরের মধ্যে চলাচলকারী একটি দ্বি-সাপ্তাহিক ট্রেন। এই ট্রেন প্রতি সপ্তাহের মঙ্গলবার ও শুক্রবার উভয় দিক থেকে যাত্রা শুরু করে।

## ইতিহাস
সিমলা চুক্তি ১৯৭১ মেনে ১৯৭৬ সালের ২২ জুলাই দু দেশের মধ্যে চালু হয়েছিল এই ট্রেন।

২০০৬ খ্রিস্টাব্দে থর এক্সপ্রেস চালু হওয়ার আগে পর্যন্ত সমঝোতা এক্সপ্রেস ছিল ভারত ও পাকিস্তানের মধ্যে সংযোগরক্ষাকারী রেল পরিষেবা। ১৯৭১ খ্রিস্টাব্দে দুই দেশের মধ্যে সিমলা চুক্তি স্বাক্ষর হওয়ার পর ১৯৭৬ খ্রিস্টাব্দের ২২শে জুলাই এই ট্রেন চালু হয়। সেই সময় এই ট্রেন লাহোর ও অমৃতসরের মধ্যে ৪২ কিলোমিটার পথ যাত্রা করত। প্রথমে প্রাত্যহিক রেল পরিষেবা হিসেবে চালু হলেও ১৯৯৪ খ্রিস্টাব্দ থেকে দ্বি-সাপ্তাহিক ট্রেন হিসেবে সমঝোতা এক্সপ্রেসের সময়সূচী নির্ধারণ করা হয়।

বিংশ শতাব্দীর আশির দশকে পাঞ্জাবের অস্থিরতার কারণে নিরাপত্তার কারণ দেখিয়ে ভারতীয় রেল অমৃতসরের বদলে আটারিকে এই ট্রেনের শেষ ভারতীয় গন্তব্য স্থল হিসেবে গ্রহণ করার সিদ্ধান্ত নেয়। পাকিস্তানের ওয়াঘা ও পাকিস্তানের আটারি এই দুইটি স্থানের মধ্যে এই ট্রেন সীমান্ত অতিক্রম করে। পাকিস্তানি রেক সীমান্ত অতিক্রম করে আটারি পর্যন্ত যাত্রা করে ও তারপরে সেখান থেকে ট্রেনের লোকোমোটিভ পরিবর্তন করতে হয়। যাত্রীদের সুবিধার্থে বর্তমানে দিল্লি থেকে আটারি পর্যন্ত ভারতীয় রেলের একটি রেক চালু রয়েছে।

২০০১ খ্রিস্টাব্দের ১৩ই ডিসেম্বর ভারতীয় সংসদে জঙ্গি হামলার পর এই রেল পরিষেবা প্রথম বন্ধ করে দেওয়া হয়। ২০০৪ খ্রিস্টাব্দের ১৫ই জানুয়ারি আবার এই পরিষেবা চালু হয়। ২০০৭ খ্রিস্টাব্দের ২৭শে ডিসেম্বর বেনজির ভুট্টোকে হত্যা করা হলে এই ট্রেন কিছুদিনের জন্য আবার বন্ধ করে দেওয়া হয়। ২০১২ খ্রিস্টাব্দের ৮ই অক্টোবর ওয়াঘা সীমান্তে দিল্লিগামী ট্রেনে প্রায় ১০০ কিলোগ্রাম হেরোইন ও ৫০০ রাউন্ড গুলি উদ্ধার হয়।

## ২০০৭ বিস্ফোরণ

২০০৭ খ্রিস্টাব্দের ১৯শে ফেব্রুয়ারি সকালবেলায় দিল্লি-আটারি এক্সপ্রেসে একটি জঙ্গি হামলায় আটষট্টি জন নিহিত হন, যাদের মধ্যে অধিকাংশ পাকিস্তানের নাগরিক ও কয়েকজন এই ট্রেনের সুরক্ষার দায়িত্বে থাকা ভারতীয় সেনাবাহিনীর জওয়ান ছিলেন। হরিয়ানা রাজ্যের পানিপথ শহরের নিকটে অবস্থিত দিওয়ানা স্টেশনে এই ঘটনা ঘটে। ন্যাশনাল ইনভেস্টিগেশন এজেন্সির বয়ান অনুসারে, এই বিস্ফোরণের মূল ষড়যন্ত্রকারী ছিলেন স্বামী অসীমানন্দ নামক একজন হিন্দু ধর্মীয় নেতা। ২০০৯ খ্রিস্টাব্দের ১লা জুলাই, মার্কিন অর্থদপ্তর লস্কর-ই-তৈয়বা নামক ইসলামী সন্ত্রাসী সংগঠনের সদস্য আরিফ কাসমানিকে এই বিস্ফোরণের জন্য দায়ী বলে ঘোষণা করে।

২০১০ খ্রিস্টাব্দের ৩০শে ডিসেম্বর, ন্যাশনাল ইনভেস্টিগেশন এজেন্সি দাবী করে যে, তাঁদের হাতে স্পষ্ট প্রমাণ রয়েছে যে, মূল ষড়যন্ত্রকারী স্বামী অসীমানন্দের নির্দেশে সন্দীপ ডেঙ্গে নামক এক প্রকৌশল ছাত্র ও রামজি কালসাংরা নামক একটি বৈদ্যুতিক যন্ত্রের মেরামতকারী বিস্ফোরক তৈরি করেন। ২০১১ খ্রিস্টাব্দের ৮ই জানুয়ারি স্বামী অসীমানন্দ এই বিস্ফোরণের দায়ভার স্বীকার করেন। স্বামী অসীমানন্দের স্বীকারোক্তি সংবাদমাধ্যমে ফাঁস করার অভিযোগে পরবর্তীকালে হিন্দু জাতীয়তাবাদী সংগঠন রাষ্ট্রীয় স্বয়ংসেবক সঙ্ঘ কেন্দ্রীয় অন্বেষণ ব্যুরোকে আইনি নোটিশ পাঠায়।

## তথ্যসূত্র

বিষয়শ্রেণী:ভারত–পাকিস্তান সম্পর্ক
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:পাকিস্তানের নামযুক্ত যাত্রীবাহী ট্রেন
বিষয়শ্রেণী:দিল্লির পরিবহন
বিষয়শ্রেণী:ইন্দিরা গান্ধী প্রশাসন
দ্য বোট রেস ১৮২৯

**প্রথম নৌকা বাইচ** শুরু হয় ১৮২৯ সালে ১০ই জুন প্যারিসে হেনলি অন টেমস নগরে। ধর্মীয় ছুটির সময় লন্ডনের নিকটে অক্সফোর্ড বিশ্ববিদ্যালয় তার প্রতিপক্ষ ক্যামব্রিজ বিশ্ববিদ্যালয়কে একটি প্রতিযোগিতার আহবান জানায় । প্রতিযোগিতার সময় অক্সফোর্ড প্রতিযোগীরা গাড় নীল রঙের কাপড় পড়েছিল আর ক্যামব্রিজ প্রতিযোগীরা পড়েছিল গোলাপি কোমর-বন্ধনী। শুরুতেই অক্সফোর্ড ১৪ মিনিট ৩০ সেকেন্ডের ব্যবধানে জয়ী হয় , এবং তা উপভোগ করেছিল ২০,০০০ মানুষ। এর পর থেকেই নৌকা বাইচ বার্ষিক ক্রীড়া প্রতিযোগিতায় স্থান পায় এবং এটি চলতেই থাকে, ১৮২৯ থেকে ২০১৫ পর্যন্ত ১৬১ টি প্রতিযোগিতা অনুষ্ঠিত হয়।

## নেপথ্য
১৮২৭ সালে ক্যামব্রিজ বিশ্ববিদ্যালয়ের পাশে গডে উঠা কক্সেড নাবিক দল কয়েক বছরে জনপ্রিয়তা অর্জনে সক্ষম হয়। ১৮২৯ সালে ফেব্রুয়ারিতে ধর্মীয় ছুটির সময় ডাকা এক বৈঠকে  ক্যামব্রিজ বিশ্ববিদ্যালয়ের নাবিক দল অক্সফোর্ড বিশ্ববিদ্যালয়ের নাবিক দলকে লন্ডনের নিকটে আট চালক বিশিষ্ট কক্সেড নৌকা প্রতিযোগিতায় অংশগ্রহণের আহবান জানায়। প্রতিযোগিতার তারিখ রাখা হয় ১৮২৯ সালে ১০ জুন এবং ৫০০ ব্রিটিশ মুদ্রা বিজয়ী পুরস্কার নির্ধারণ করা হয়। দুই দলের সাঁজ সজ্জা বেশ জাঁকজমক ছিল, তাদের নৌকাও ছিল দেখার মত। স্টিফেন ডেভিড ও ইসাক কিং  অক্সফোর্ড বিশ্ববিদ্যালয়ের জন্য লম্বা সরু সবুজ নৌকা নির্মাণ করেছিল। ক্যামব্রিজ বিশ্ববিদ্যালয়ের গোলাপি রঙের নৌকা তৎকালীন মন্ত্রী  তৈরি করে দিয়েছিলেন।

## অংশগ্রহণকারী দল
ক্যামব্রিজ বিশ্ববিদ্যালয়ের যারা অংশগ্রহণ করে ছিল তাদের গড় ওজন ছিল ১১ স্টুন একক বা ( ৭০.৫০ কিলো গ্রাম) । অক্সফোর্ড বিশ্ববিদ্যালয়ের নাবিক দলের ওজন সম্পূর্ণ  নিবন্ধন করা হয়নি । 

## প্রতিযোগিতা

টেমস নদীর  নৌকা বাইচ ২২৫ কিলো মিটার দীর্ঘ ছিল। ক্যামব্রিজ লটারিতে জয়ী হয় এবং অক্সফোর্ডের পাশে দ্রুত বাইচ  শুরু করে, তার পর অক্সফোর্ড তার নৌকা বাইচ প্রদর্শন করে ।  এ সম্পর্কে লেখক উইলিয়াম ম্যাকমিচেল বলেন" জুনের এই আবহাওয়া যেন আমাদের পক্ষেই ছিল"। এই প্রতিযোগিতা সন্ধ্যা ৬ টায় শুরু হওয়ার কথা থাকলেও কিছু সমস্যার কারণে তা ১ ঘণ্টা  পিছিয়ে ৭ টায় শুরু হয়। 
এই ঐতিহাসিক প্রতিযোগিতা উপভোগ করতে প্রায় ২০,০০০ মানুষ উপস্থিত হয় । দুই দলই বেশি গতি উঠানোর  চেষ্টা করেছে, কিন্তু অক্সফোর্ডের গতি অনেক বেশি ছিল । অবশেষে দুই দলের সময়ের ব্যবধান বিবেচনা করে জয়ী দল নির্ণয় করা হয় । অক্সফোর্ড ১৪ মিনিট  ৩০ সেকেন্ডের ব্যবধানে জয়ী হয়।

## সনদ
এপর্যন্ত মোট ১৬১ টি প্রতিযোগিতা অনুষ্ঠিত হয়। ক্যামব্রিজ ৮১ বার ও অক্সফোর্ড ৭৯ বার জয়ী হয়। প্রথম প্রতিযোগিতার সাত বছর পর ১৮৩৬ সালে  ২য় প্রতিযোগিতা হয় । কালক্রমে এটি বার্ষিক প্রতিযোগিতার স্থান দখল করে। বিশ্ব যুদ্ধের কারণ ছাড়াও ১৮৭৭ সালে একটি প্রতিযোগিতা স্থগিত ঘোষণা করা হয়।

## তথ্যসূত্র
**টীকা**

**গ্রন্থপঞ্জি**
*
*
*
*

## বহিঃসংযোগ
* অফিসিয়াল ওয়েবসাইট 

বিষয়শ্রেণী:নৌকা বাইচ
বিষয়শ্রেণী:দ্য বোট রেস
তাভিসুপ্লেবা

**তাভিসুপ্লেবা** () জর্জিয়ার জাতীয় সঙ্গীত। রক্তপাতহীন রোজ বিপ্লবের মাধ্যমে সরকার উচ্ছেদ এবং জাতীয় প্রতীক পরিবর্তনের কয়েক মাস পরে ২৩শে এপ্রিল, ২০০৪ সালে জর্জিয়া নতুন জাতীয় পতাকা, জাতীয় সঙ্গীত এবং কোট অফ আর্মস গৃহীত করা হয়। সঙ্গীতটি জর্জিয়ান রচয়িতা জাকারি (জাকারিয়া) পালিয়াশভিলি (ზაქარია ფალიაშვილი, ১৮৭১–১৯৩৩) এর, জর্জিয়ান অপেরা আবেসালোম দা এতেরি এবং দাইসি ("দিবাবসান") থেকে নেওয়া হয়। ইওসিফ কেচাকমাডজে (იოსებ კეჭაყმაძე) একে সঙ্গীতে অভিযোজিত করেন এবং গানের কথা ডেভিড মাগ্রাডজে (დავით მაღრაძე) দ্বারা গঠিত হয়।

## গানের কথা এবং অনুবাদ

## তথ্যসূত্র

## বহিঃসংযোগ

*  জর্জিয়ার সংসদ গানের কথা 
*  জর্জিয়ার সংসদ গানের কথা এবং মিডিয়া
* জর্জিয়া: ''তাভিসুপ্লেবা'' - তথ্য ও গানের সাথে জর্জিয়ার জাতীয় সঙ্গীতের অডিও 
* শীট সঙ্গীত - IMSLP-তে *তাভিসুপ্লেবা* এর এসএটিবি ও পিয়ানো স্কোর।

বিষয়শ্রেণী:জাতীয় সঙ্গীত
বিষয়শ্রেণী:জর্জিয়া (রাষ্ট্র)-এর জাতীয় প্রতীক
বিষয়শ্রেণী:জর্জিয়ান শব্দ ও শব্দসমষ্টি
বিষয়শ্রেণী:ইউরোপীয় সঙ্গীত
বিষয়শ্রেণী:এশীয় জাতীয় সঙ্গীত
জাপান দ্বীপপুঞ্জ

হল জাপান রাষ্ট্র গঠনকারী বহুসংখ্যক দ্বীপের সমাহার। মূল ইউরেশীয় ভূখণ্ডের উত্তর-পূর্ব উপকূলের কাছে উত্তর-পূর্ব থেকে দক্ষিণ-পশ্চিম দিক বরাবর, এবং প্রশান্ত মহাসাগরের উত্তর-পশ্চিম প্রান্তে এই দ্বীপপুঞ্জের অবস্থান। সাখালিন দ্বীপ, তৎসন্নিহিত ক্ষুদ্র দ্বীপসমূহ এবং উত্তর-পূর্ব জাপান দ্বীপবক্ররেখার সমস্ত দ্বীপ এই দ্বীপপুঞ্জের অন্তর্গত।

দ্বিতীয় বিশ্বযুদ্ধের শেষে জাপানের সার্বভৌমত্ব ও জাপান সম্রাটের শাসনের সাংবিধানিক অধিকারের ভৌগোলিক সীমানা নির্দেশ করতে *হোম আইল্যান্ডস্‌* কথাটির প্রচলন হয়। এছাড়া কথাটি এখন যেসব এলাকা বিংশ শতাব্দীর প্রথমার্ধে জাপানের উপনিবেশ ছিল তাদেরকে জাপানের মূল ভূভাগ থেকে আলাদা করে বোঝাতেও ব্যবহৃত হয়।

## গঠনকারী দ্বীপসমূহ
দ্বীপপুঞ্জটিতে মোট ৬,৮৫২ টি দ্বীপ (১০০ মিটারের অধিক পরিধিযুক্ত জলবেষ্টিত ভূভাগ) বর্তমান, যেগুলির মধ্যে ৪৩০ টিতে জনবসতি আছে। উত্তর থেকে দক্ষিণে চারটি প্রধান দ্বীপ হল হোক্কাইদো, হনশু, শিকোকু ও কিউশু; হনশু হল এদের মধ্যে বৃহত্তম, এবং এই দ্বীপটিকে 'মূল জাপানি ভূখণ্ড' বলা হয়।

রাশিয়ার অন্তর্গত সাখালিন দ্বীপ ভৌগোলিকভাবে জাপান দ্বীপপুঞ্জের অন্তর্গত, যদিও বিংশ শতাব্দীতে জাপান এই দ্বীপের উপর থেকে তার অধিকার ছেড়ে দেয়।

## তথ্যসূত্র

## বহিঃসংযোগ
*, ভরকেন্দ্র

বিষয়শ্রেণী:জাপান
বিষয়শ্রেণী:জাপানের ভূগোল
বিষয়শ্রেণী:জাপান দ্বীপপুঞ্জ
বিষয়শ্রেণী:প্রশান্ত মহাসাগরের দ্বীপপুঞ্জ
৩২ ওল্ড স্লিপ

**৩২ ওল্ড স্লিপ**, যা **ওয়ান ফিন্যানশিয়াল স্কয়ার** হিসেবে সমধিক পরিচিত, হল  নিউ ইয়র্ক শহরের অর্থনৈতিক বিভাগে অবস্থিত এক আকাশস্পর্শী ভবন। ১৯৮৭ সালে ভবনটি সম্পূর্ণরূপে তৈরি করা হয়। ভবনটি ৩৬ তলা বিশিষ্ট এবং সমুদ্রপৃষ্ঠ থেকে । এই ভবনে রয়েছে সফটওয়্যার কোম্পানি কনভেন, এয়াইজি গ্লোবাল রিয়েল স্টেট, গোল্ডম্যান স্যাচ, যুক্তরাষ্ট্র আদমশুমারি ব্যুরোর নিউ ইয়র্কের আঞ্চলিক অফিস, এবং নিচ তলায় রয়েছে নিউ ইয়র্ক শহর অগ্নি নিয়ন্ত্রণ বিভাগ (এফডিএনওয়াই), ৪টি ইঞ্জিন কোম্পানি  এবং ১৫টি ল্যাডার কোম্পানি রয়েছে।

## ইতিহাস
বর্তমান ভবনটির স্থলে পূর্বে যুক্তরাষ্ট্রের শেষ গণ স্বর্ণপরিশোধনাগার যুক্তরাষ্ট্র এসেয় অফিস অবস্থিত ছিল। এখানে সাধারণত ক্ষতিগ্রস্ত মুদ্রা ও কাগজের নোট গলিয়ে ফেলে নষ্ট করা হত। ১৯৮৩ সালে যুক্তরাষ্ট্র মিন্ট ৪২,১৭৬ বর্গফুটের (৩,৯১৮.৩ বর্গমিটার) এ সম্পত্তি নিলামে তোলে। ৩ মিলিয়ন ডলার ডাকার মধ্য দিয়ে নিলাম শুরু হলেও শেষে এইচআরও ইন্টারন্যাশনাল লিমিটেড গ্রুপ ২৭ মিলিয়ন ডলার দিয়ে নিলামে জয়লাভ করে। এই নিলাম স্থানটিকে নিলামে বিক্রয়কৃত যুক্তরাষ্ট্রের সবচেয়ে মূল্যবান সরকারি সম্পত্তির আখ্যা এনে দেয়। ১৯৮৬ সালে এশেয় অফিস ভবনটি ভেঙ্গে ফেলা হয়। 

১৯৮৭ সালে এইচআরও ৩৬তলা বিশিষ্ট এক সুবিশাল ভবন নির্মাণ করেন এবং এই সম্পত্তির নাম দেয়া হয় ২৩-৪৩ ওল্ড স্লিপ প্রোপার্টি ওয়ান ফিন্যানশিয়াল সেন্টার। ১৯৯৫ সালে প্যারামাউন্ট গ্রুপ ১৩৫ মিলিয়ন ডলারের বিনিময়ে এই সম্পত্তি কিনে নেয়। ২০০৭ এর আগস্টে এই সম্পত্তি বেকন ক্যাপিটাল পার্টনারস এর কাছে ৭৫১ মিলিয়ন ডলারে বিক্রি করে দেওয়া হয়, যা ছিল লোয়ার ম্যানহাটনের ইতিহাসে সবচেয়ে বেশি দামে বিক্রয় হওয়া অফিস ভবন।

২০১২ সালে ম্যানহাটনের অনেক ভবনের মত ৩২ ওল্ড স্লিপ ভবনে হারিকেন স্যান্ডির সময় ঝড় ও পানিতে ক্ষতিগ্রস্ত হয়েছে। বেশিরভাগ এলাকার ভবন নির্মাণ করা হয়েছে এমন নকশায় যাতে সেগুলো শক্তিশালি ভূমিকম্প ও বন্যাতেও টিকে থাকে। এক বছরের মধ্যে এই ভবনের বাজার মূল্য ২১.৬% হ্রাস পায় ($৬৫.৭ মিলিয়ন)। ২০১৩ সালে পুনরায় উন্নত করার চেষ্টা করা হয়েছে যাতে এই ভবন ভবিষ্যতের যেকোনো ঝড়ের মাঝেও ভালভাবে টিকে থাকতে পারে।

## স্থাপত্য
এই দালানটি আধুনিক স্থাপত্য হিসেবে বিবেচিত। দালানটির চার ধার গ্রানাইট এবং রূপার প্রলেপযুক্ত কাচ দ্বারা দালানটির ভিত্তি গঠিত হয়েছে। এই দালানের সিঁড়ি অষ্টভুজ আকৃতিবিশিষ্ট। এই দালানটির কাঁচগুলো পর্দা দ্বারা আবৃত।

ভবনটির প্রতি তলায় ২৩,৪০৪ থেকে ৩৮,৭৫০ বর্গফুট স্থান ভাড়া দেওয়ার জন্য ব্যবহৃত হয়। সব মিলিয়ে মোট ১,১৬১,৪৩৪ বর্গফুট ভাড়া দেওয়া হয়ে থাকে। এর প্রতি তলারই অভ্যন্তরীণ অংশ স্তম্ভহীন এবং  দৈর্ঘ্যের লবিবিশিষ্ট। ভবনটিতে মোট ২৬টি এলিভেটর এবং ভবনের তলদেশে পার্কিং গ্যারেজ আছে। ভবনটির নিচে পশ্চাৎদিকে ব্যক্তিগত মালিকানাধীন কিছু খিলান এবং শহুরে প্লাজা আছে।

## তথ্যসূত্র

বিষয়শ্রেণী:অর্থনৈতিক কেন্দ্র, ম্যানহাটন
বিষয়শ্রেণী:১৯৮৭-এ প্রতিষ্ঠিত
বিষয়শ্রেণী:ম্যানহাটনের আকাশচুম্বী ভবন